b"\n_START_ARTICLE_\nTin Roof Blues\n_START_PARAGRAPH_\n\xc2\xabTin Roof Blues\xc2\xbb er en amerikansk jazzkomposisjon, som f\xc3\xb8rst ble spilt inn p\xc3\xa5 plate av the New Orleans Rhythm Kings i 1923. Den ble skrevet av bandmedlemmene Paul Mares, Ben Pollack, Mel Stitzel, George Brunies og Leon Roppolo. L\xc3\xa5ten har blitt en jazzstandard og er \xc3\xa9n av de oftest spilte stykkene fra tidlig New Orleans-jazz._NEWLINE_Notene ble publisert av Melrose music, med en illustrasjon av en dansehall i Washington Avenue i New Orleans._NEWLINE_Komposisjsonens opprinnelise har skapt en viss kontrovers. Det har blitt p\xc3\xa5st\xc3\xa5tt av l\xc3\xa5ten er basert p\xc3\xa5 en tidligere komposisjon av New Orleans-pianisten Richard M. Jones, \xc2\xabJazzin' Babies Blues\xc2\xbb, s\xc3\xa6rskilt Joe \xc2\xabKing\xc2\xbb Olivers fremf\xc3\xb8relse av den. Oliver spilte inn Jones l\xc3\xa5t i juni 1923, to m\xc3\xa5neder etter at NORK's \xc2\xabTin Roof Blues\xc2\xbb ble utgitt. Lyttere p\xc3\xa5stod at the NORK allerede hadde fremf\xc3\xb8rt l\xc3\xa5ten i flere m\xc3\xa5neder f\xc3\xb8r den ble innspilt. Jazzanmelderen, Martin Williams, hevder i sin bok at \xc2\xabden eneste virkelige likheten [han] h\xc3\xb8rer mellom dem er de begge er 12-takters blues\xc2\xbb._NEWLINE_Den enkle melodien deler \xc2\xabTin Roof\xc2\xbb og \xc2\xabJazzin' Babies Blues\xc2\xbb som samme opprinnelse. Den var kjent for tidligere New Orleans-musikere under forskjellige titler: De hvite musikerne var mer kjent med den under tittelen \xc2\xabPee Hole Blues\xc2\xbb og de \xc2\xabfargede\xc2\xbb musikerne var mer kjent med den som \xc2\xabDon't Get Funky 'Cause Your Water's On\xc2\xbb._NEWLINE_The Rhythm Kings spilte inn l\xc3\xa5ten 13. mars 1923 for Gennett Records. Det eksisterer tre bevarte alternative opptak av l\xc3\xa5ten fra denne sessionen. De alternative opptakene ble gjort som en del av grammofoninnspillings- og fabrikasjonsprosessen: Musikerne forventet ikke at det skulle bli utgitt forskjellige versjoner, som ville bli sammenliknet med hverandre senere. Solopartiene p\xc3\xa5 originalplatene inneholdt f\xc3\xa6rre improvisasjoner enn i mye av den senere jazzen og mer enn i den tidligere jazzen. Brunies og Roppolos solopartier lignet p\xc3\xa5 hverandre, men var merkbart forskjellige p\xc3\xa5 hvert av de tre opptakene. Brunies fortsatte med \xc3\xa5 spille solopartiet fra det mest ber\xc3\xb8mte opptaket av the NORK's innspilling i resten av sin karriere.\n_START_SECTION_\nNorsk versjon\n_START_PARAGRAPH_\nSv\xc3\xa6rre B\xc3\xa6vre og Bias Bernhoft har skrevet en norsk tekst. Den norske tittelen er \xc2\xabTypene\xc2\xbb."